**מסלול מחקרי מואץ למצטיינות.ים**

מטרת המסלול:

גיבוש/משיכת קבוצת סטודנטים.יות מצטיינים ללימודי התואר השני, הקמת עתודה מחקרית מצוינת בפקולטה.

תוכנית הלימודים בנויה לארבע שנות לימוד. בתום השנה השלישית הסטודנט.ית יקבל תואר ראשון ובתום השנה הרביעית עם סיום כל דרישות התוכנית לתואר שני יקבל את התואר השני.

תנאי קבלה למסלול:

צבירת 75% מנקודות זכות לתואר/צבירת 90 נק"ז לפחות עד תום השנה השנייה ללימודים.

סטודנטים.יות שהממוצע המצטבר שלהם בתום שנה ב' הוא בין 20% הממוצעים הגבוהים ביותר באותו מחזור ובלבד שהממוצע לא יהיה נמוך מ-87 .

הקבלה למסלול תהיה במהלך סמסטר ב' של שנה ב' ולכל המאוחר עד חודש אוגוסט.

הרישום והקבלה יעשו באמצעות מדור רישום.

ההרשמה למסלול מותנית בבחירת מנחה. אפשר לחייב התנסות מחקרית בקיץ אוגוסט -ספטמבר כך שהמנחה וועדת הוראה לתואר שני יכתבו האם ההתנסות יכולה להתפתח לעבודה ברמה ובהיקף שמתאימים לעבודת מסטר. בתום תהליך זה תאושר סופית קבלת הסטודנט.ית למסלול ויוגש טופס קביעת מנחה.

כל מחלקה תהיה רשאית להחליט האם היא מעוניינת לקיים מסלול זה במחלקה. כמו כן המחלקה רשאית לקבוע רף קבלה גבוה יותר מהתנאים המפורטים מעלה.

תוכנית הלימודים תאושר ע"י יו"ר ועדת ההוראה/יו"ר מוסמכים .

סטודנט.ית במסלול זה ת.יקבל פטור מקורסי בחירה /סמינר בתואר ראשון בהיקף של עד 8 נק"ז על סמך הקורסים שלמד.ה בתואר השני (עד למועד סגירת התואר הראשון).

בהתאם ליכולת המחלקה, סטודנט.ית במסלול זה ת.יקבל מלגת שכר לימוד מלאה עבור הקורסים לתואר שני בהתאם לתוכנית הלימודים (קורסים עודפים ישולמו באופן עצמאי) ובמידת האפשר גם מלגת קיום.

סטודנט.ית במסלול זה יוכל לוותר על המשך לימודיו.ה במסלול ולחזור למתכונת לימודים רגילה לתואר ראשון בתנאי שטרם סגר.ה את התואר הראשון. הקורסים שלמד.ה במסגרת התואר השני יוכרו כקורסי בחירה בתואר ראשון (לא כפטורים) ע"מ לאפשר סגירת תואר. במקרה זה יופסקו המלגות והסטודנט.ית יידרש להחזיר את כספי המלגות שקיבל מתקציבי המחלקה והחוקר.ת כולל מלגת שכ"ל (עבור הקורסים שנלמדו ברמת תואר שני ושיוכרו כקורסי בחירה בתואר ראשון ישולמו הפרשי שכ"ל).